ס ו ד י

הקריה, ב׳ בשבט תש״א 1 בפברואר 1949

אל : ה׳ מ. שרתוק, שר החוץ

מאת : א. ששון

הנידון : ביקור אצל המלך עבדאללה

פרק א', 6

פרק ג' , 1

פרק ד' , 5

ט. בחלק זה של השיחה הבאנו לפניו את דרישתו של מר בן-גוריון ביחס לתנועה חופשית בנגב עד מפרץ עקבה והסברנו בצורה שאינה משתמעת לשתי פנים שאין להעלות על הדעת שאנו נותר על בעלותנו על החלק הזה. בתשובה לכך אמר המלך בקול מתון:״מר בן-גוריון איש חכם ורחב לב. חכמתו מתבטאת בזה שהוא רואה את הנולד. אמרו לו, כי מוקדם‘ עדיין לדבר על זה.

הוא יבוא על סיפוקו בזמן מאוחר יותר״. להלן הרחיב המלך את הדיבור על ״התועלת הרבה, המדינית ולא המדינית״, שתצמח בעתיד לישראל ולעבה״י מכל הבנה, הסכם ושיתוף פעולה ביניהן, הוא סיים את דבריו במלים אלו: ״תמתינו ותראו״.

י. בהמשך השיחה שאל המלך למהלך המו״מ בינינו לבין המצרים ברודוס, ואמר כי הוא מקווה, שאנו לא ניתן להם להשאר בעזה ובכל מקום אחר בגבולות א״י. לכשהסברתי לו, כי לא מן הנמנע שקביעת קווי שביתת-הבשק תביא לידי כך, שהמצרים ישאירו כוחות משטרה בעזה, כשם שאין לסורים מה לעשות בגליל העליון. בהוצאתם מעזה וסביבתה יחוסלו שתי פרשיות בעת ובעונה אחת: (א) הכיבוש המצרי (ב) ממשלת המופתי.

י׳א.בחלק זה של השיחה ביקש המלך למסור לבן־־גוריון, כי עבה׳׳י רואה בעזה את המוצא היחידי שלה לים התיכון• ’הוא מבין שקשה לדרוש את יפו בחזרה אך לא כן את עזה. הוא יעמוד על כך בכל תוקף ורצונו לקוות, כי ימצא אצלנו הבנה מלאה לעמדתו. בתשובתבו נסינו להרגיעו ולנטוע בלבו שמץ של תקווה. אמרנו לו, כי בן-גוריון, בכל שיחותיו אתנו, מביא בחשבון את זיקתה של עבה׳ י למוצא לים. וקרוב לודאי שיימצא סידור ביחס לעזה שיספק אותה•